আল-সাখাভী
শামসুদ্দিন মুহাম্মদ ইবনে আব্দুর রহমান আল-সাখাভী (আরবী: شمس الدين محمد بن عبدالرحمن السخاوي‎‎, , ৮৩১-৯০২ হিঃ) ছিলেন একজন সম্মানিত মুসলিম মুহাদ্দিস বা হাদিসশাস্ত্রবিদ এবং ইতিহাসবিদ। তিনি ১৪২৮ খ্রিষ্টাব্দে কায়রো-তে জন্মগ্রহণ করেন। মিসরের আল-সাখা নামক অঞ্চলে তার বাড়ি হওয়ায় তিনি আল-সাখাভী নামে প্রসিদ্ধি লাভ করেন। তিনি বিশেষত হাদীস, তাফসীর, সাহিত্য ও ইতিহাসের উপর লিখতেন। আল-সাখাভী শাফেয়ী আইনে বিশেষজ্ঞ ছিলেন। তিনি হাদীসের ক্ষেত্রে ইবনে হাজার আসকালানি দ্বারা ব্যাপকভাবে প্রভাবিত হন যা তার লেখাতে ফুটে উঠে। তিনি ১৪৯৭ খ্রিষ্টাব্দে মদীনাতে মৃত্যুবরণ করেন।